stanford-oval/wikipedia huggingface dataset:
פיונה סיסטו
קריירה בינלאומית

ב-4 בספטמבר 2015 ערך סיסטו את הופעת הבכורה שלו בנבחרת דנמרק, כששיחק במחצית הראשונה בתיקו 1-1 נגד נבחרת אלבניה במסגרת מוקדמות יורו 2016.
תארים

אליפות דנמרק (1): 2014/2015
הגביע הדני (1): 2020/2021
יניב והבה

יניב והבה (נולד ב-4 בפברואר 1979) הוא כדורגלן עבר ישראלי, ששיחק בעמדת השוער.
קריירה

והבה נולד וגדל בשכונת כפר שלם שבדרום תל אביב ובגיל 8 הצטרף לקבוצת הילדים של בני יהודה. בעונת 1997/1998 הצטרך לקבוצה הבוגרת, בה שימש כשוער שני. ב-2 במאי 1998, והבה ערך את הופעת הבכורה שלו בקבוצה הבוגרת בהפסד 1–4 להפועל חיפה. בעונת 2000/2001 הפך לשוער הראשון של המועדון, אך בתום העונה ירדה בני יהודה לליגה הלאומית.
בקיץ 2002, והבה הושאל לבני סכנין עמה היה שותף לעליה של המועדון לליגת העל לראשונה בתולדותיו ואף השתתף עמם במעמד חצי גמר גביע המדינה. בסיום תקופת ההשאלה חזר לבני יהודה לעמדת השוער הראשון, בתפקיד זה שימש כעונה וחצי אז איבד את מקומו ליוסי שקל.
בקיץ 2005, והבה הושאל להפועל ירושלים, במדיה שיחק שנתיים.
בהמשך הקריירה, והבה שיחק בהפועל רמת גן, הפועל ראשון לציון, הפועל אשקלון והכח עמידר רמת גן.
מחוץ לכדורגל

ב-23 באפריל 2005, והבה שוחרר למעצר בית לאחר שהיה מעורב בקטטה מחוץ למועדון ריקודים בתל אביב.
ב-11 באפריל 2006, והבה נעצר בחשד לגניבת תיקים בסיוע של שני אנשים נוספים.
הערות שוליים

↑    לירן ברטל ואליענה שפר, ‏גורם בבני יהודה: "והבה בייש את עצמו ואת המועדון", בעיתון מקור ראשון, 25 באפריל 2005
↑  שירות ONE, ‏המשטרה עצרה שחקן בני-יהודה בחשד לגניבת תיקים מאישה בפאב ומיצאנית בת"א, באתר גלובס, 11 באפריל 2006
קינטיקת מיכאליס-מנטן

קינטיקת מיכאליס-מנטן מתארת את הקינטיקה של אנזימים רבים. היא קרויה על שמם של לאונור מיכאליס ומוד מנטן. מודל קינטי זה תקף רק כאשר ריכוז האנזים קטן בהרבה מריכוזו של המצע (הסובסטרט) ורק כאשר האנזים הוא לא אלוסטרי.
בעזרת המשוואה ניתן לדעת את מהירות התגובה של אנזים מסוים בריכוז מסוים וזאת על פי המשוואה הבאה:  V={\frac {V_{max}[S]}{K_{m}+[S]}}.
הגדרת הקבועים

כדי לקבוע את הקצב המרבי של תגובה בתיווך אנזים, ריכוז הסובסטרט (מסומן כ- [S]) מוגדל עד שמושג קצב קבוע של היווצרות תוצר. זוהי המהירות המרבית (המסומנת ב- {V_{max}}) של האנזים. במצב זה האתר הפעיל (או האתרים הפעילים) של האנזים רווים בסובסטרט. במהירות המרבית, הפקטורים הנוספים אשר משפיעים על קצב התגובה (כגון pH וטמפרטורה) מצויים בערכים אופטימליים.
מהירות התגובה

המהירות (מסומנת כ- V) פירושה מספר התגובות לשנייה, אשר מזורזות על ידי האנזים. עם הגדלת ריכוז הסובסטרט, האנזים מתקרב באופן אסימפטוטי למהירותו המרבית  V_{max}, אך למעשה לא יכול להגיע אליה. כיוון שכך לא קיים  [S] שמתאים ל- V_{max}. במקום זאת, הערך אשר מאפיין את האנזים מוגדר בריכוז הסובסטרט בחצי מהמהירות המרבית ( {V_{max}}/2). ערך זה מסומן כ- K_{m} והוא נקרא גם קבוע מיכאליס-מנטן.
קבוע מיכאליס-מנטן

משום שלא ניתן להגיע למהירות המרבית Vmax בכל ריכוז אנזים (מפאת התנהגותה האסימפטוטית של הפונקציה, מהירות התגובה V ממשיכה לגדול כשמוגדל ריכוז הסובסטרט [S]), אנזימים מאופיינים לרוב בריכוז הסובסטרט שבו קצב התגובה הוא חצי מהמהירות המקסימלית. ריכוז הסובסטרט נקרא קבוע מיכאליס-מנטן (Km). קבוע זה מייצג (עבור תגובות אנזימטיות הפועלות על פי קינטיקת מיכאליס-מנטן פשוטה) את קבוע הדיסוציאציה של תצמיד האנזים-סובסטרט (ES). ערכים נמוכים מצביעים על כך שתצמיד האנזים-סובסטרט קשור יחדיו בחוזקה ומתפרק לעיתים רחוקות לפני שהסובסטרט עובר תחילה תגובה להפיכתו לתוצר.
משוואה

מ"מיכאליס-מנטן" הסיקו בריגס והולדן את התיאור הבא:
התגובה האנזימטית אמורה להיות בלתי הפיכה והתוצר לא נקשר מחדש לאנזים.
E+S{\begin{matrix}\leftrightharpoons \end{matrix}}[ES]{\begin{matrix}\\\longrightarrow \\\ \end{matrix}}E+P
כיוון שאנו עוקבים אחר קירוב של המצב היציב (Steady state), ניתן להניח שהריכוזים של המתווכים לא משתנים, קרי נגזרות הזמן שלהם שוות לאפס:
{\frac {d[ES]}{dt}}=k_{1}[E][S]-k_{-1}[ES]-k_{2}[ES]=0
[ES]={\frac {k_{1}[E][S]}{k_{-1}+k_{2}}}
את קבוע מיכאליס-מנטן ניתן להגדיר בצורה הבאה:
K_{m}={\frac {k_{-1}+k_{2}}{k_{1}}}
זה מפשט את צורת המשוואה ל:
 [ES]={\frac {[E][S]}{K_{m}}} (1)
הריכוז הכולל של אנזים הוא סך האנזים החופשי בתמיסה ושל האנזים הקשור לסובסטרט, וריכוז האנזים החופשי נגזר מ:
\ [E_{0}]=[E]+[ES]
\ [E]=[E_{0}]-[ES] (2)
באמצעות ריכוז זה (2) וריכוז האנזים הקשור (1) אנו יכולים לרשום:
[ES]={\frac {([E_{0}]-[ES])[S]}{K_{m}}}
ומכאן לסדר:
[ES]{\frac {K_{m}}{[S]}}=[E_{0}]-[ES]
[ES]\left(1+{\frac {K_{m}}{[S]}}\right)=[E_{0}]
[ES]=[E_{0}]{\frac {1}{1+{\frac {K_{m}}{[S]}}}} (3)
קצב הריאקציה הוא:
{\frac {d[P]}{dt}}=k_{2}[ES] (4)
בהצבת 3 ב-4 והכפלת המונה והמכנה בריכוז הסובסטרט [S] מתקבל:
{\frac {d[P]}{dt}}=k_{2}[E_{0}]{\frac {[S]}{K_{m}+[S]}}=V_{max}{\frac {[S]}{K_{m}+[S]}}
המשוואה ניתנת לניתוח ניסיוני באמצעות גרף ליינוויבר-בורק.
E0 היא הכמות ההתחלתית או הכוללת של האנזים. לא מעשי למדוד את כמות תצמיד האנזים-סובסטרט במהלך תגובה, כך שהתגובה צריכה להיכתב במונחים של כמות כוללת של אנזים, שהיא מידה ידועה.
d[P]/dt ידוע גם כ-V0 או קצב תגובה הוא קצב היווצרות התוצר.
k2[E0] או Vmax הוא קצב מקסימלי או מהירות מקסימלית. K2 נקרא לעיתים kcat.
כאשר ריכוז הסובסטרט [S] גדול באופן משמעותי מקבוע מיכאליס-מנטן Km, [S]/(Km + [S]) קרוב ל-1. לפיכך קצב היווצרות התוצר במקרה זה שווה ל-k2[E0].
דיאגרמת מהירות תגובה וקבוע מיכאליס-מנטן (Km)
אור הירח (שיר)

ערך זה עוסק בשיר של אביב גפן. אם התכוונתם למשמעות אחרת, ראו .
| --- | --- |

 סינגל בביצוע אביב גפן
 מתוך האלבום זה רק אור הירח
 יצא לאור:  1991
 פורמט:  "12
 סוגה:  רוק
 שפה:  עברית
 אורך:  3:46
 חברת תקליטים:  NMC
 כתיבה:  אביב גפן
 לחן:  אביב גפן
 הפקה:  אביב גפן
"אור הירח" הוא סינגל שהוקלט על ידי הזמר-יוצר הישראלי אביב גפן. השיר יצא לאור בשנת 1991, כסינגל מתוך אלבום הבכורה של גפן, "זה רק אור הירח", הנקרא על שם פזמון השיר.
רקע וכתיבה

השיר, בדומה לשאר שירי האלבום, נכתב והולחן על ידי אביב גפן, והוא בסגנון הרוק. בסיקור על האלבום "זה רק אור הירח", לכבוד 20 שנה לצאתו, כינה מבקר המוזיקה יוסי חרסונסקי את השיר כ"שיר מוטו באלבום על ילדים מסכנים חשופים בחולשתם בצריח החיים, זועקים זעקתם המרה".
זמן מה לאחר צאת השיר, ביצע גפן את השיר יחד עם דנה ברגר בתוכנית "עניין של זמן", בה השתתף. בנוסף, על שם השיר והאלבום בו הוא נכלל, גפן טבע את הכינוי "ילדי אור הירח" לתיאור הנוער שהתבגר לשיריו בשנות ה-90.
גרסאות כיסוי > גרסתם של יסמין מועלם וטונה

| --- | --- |
 שיר בביצוע יסמין מועלם בהשתתפות טונה
 מתוך האלבום צו השעה - צו שני
 יצא לאור:  27 באוקטובר 2020
 סוגה:  פופ • ראפ
 שפה:  עברית 
 אורך:  3:28
 חברת תקליטים:  נענע דיסק
 כתיבה:  אביב גפן, טונה
 לחן:  אביב גפן 
 הפקה:  ניר דנן
 
ב-27 באוקטובר 2020 הוציאו הזמרת-יוצרת יסמין מועלם והראפר טונה גרסת כיסוי לשיר, במסגרת החלק השני של הפרויקט "צו השעה", לתמיכה בתעשיית המוזיקה הישראלית, שנפגעה בעקבות משבר הקורונה בישראל.
גרסאות כיסוי > גרסתם של יסמין מועלם וטונה > רקע

ב-2 באוגוסט 2020 הוכרז על פרויקט מוזיקלי בשם "צו השעה", בו יכללו כ-50 גרסאות כיסוי לשירים שונים מהזמר העברי, ואף נאמרו שמותיהם של חלק מהאמנים המשתתפים בו, ובהם מועלם וטונה. הפרויקט הופק על ידי "קרן נכט", בעקבות משבר הקורונה בישראל, שפגע בפרנסתם של מוזיקאים ישראלים, ולדברי יוזמיו, על מנת "לשמור על המוזיקה העברית כדי שנוכל לפתח אותה" ולקדם "חוק מוזיקה ישראלית". ב-27 באוקטובר, יצא החלק השני של הפרויקט, בו נכלל השיר.
בנוסף למילים המקוריות, נוסף לשיר בית ראפ שכתב וביצע טונה.
גרסאות כיסוי > גרסתם של יסמין מועלם וטונה > מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ישראל | מדיה פורסט ישראל | 4 |  |
|  ישראל | המצעד הרשמי של גלגלצ | 10 |  |
גרסאות כיסוי > גרסאות נוספות

הצמד גיא ויהל ביצעו את השיר בתוכנית "The Voice ישראל", בה התמודדו. בתוכנית, המנטור שלהם היה גפן.
השיר בספרי תווים

רן ברלב (עורך), אביב גפן: השירים האסורים, עמ' 32, הוצאת כנרת, 1996. (הספר בקטלוג ULI)
הערות שוליים

↑  יוסי חרסונסקי, אביב גפן: 20 שנה ל"זה רק אור הירח", באתר "יוסמיוסיק", 15 באפריל 2020
↑  נעמה חן, eco99fm, ‏מזל טוב: אלבום הבכורה של אביב גפן, "אור הירח", חוגג 24 שנים, באתר מעריב אונליין, 25 בספטמבר 2016
↑  מערכת טיים אאוט, פרויקט צו השעה, באתר Time Out ישראל, 2 באוגוסט 2020
↑  אושר סיגרון, פרויקט המוזיקה הענק בישראל שכולל 700 אנשי מוזיקה, באתר פרוגי, 2 באוגוסט 2020
↑  לקראת שבת, "צו השעה": איך מצילים את המוזיקה הישראלית?, באתר כאן – תאגיד השידור הישראלי, 8 באוגוסט 2020
↑  גיא ויהל- "אור הירח", באתר חדשות 13, 15 במרץ 2012
| אביב גפן |
| --- | --- | --- |
| אלבומי אולפן | זה רק אור הירח (1992) • עכשיו מעונן (1993) • אביב גפן III‏ (1994) • שומקום (1995) • המכתב (1996) • חלולים (1998) • לילות לבנים (1999) • יומן מסע (2000) • ממנטו מורי (2002) • עם הזמן (2006) • Aviv Geffen‏ (2009) • פסיפס (2012) • סדקים (2014) |  |
| אלבומי הופעה | Live‏ (2008) • עכשיו מעונן (2011) |  |
| אלבומי אוסף | ירח מלא – האוסף (1997) • רק שירי אהבה (2007) |  |
| סינגלים שלא נכללו באלבומים | רוקנרול (1999) • הילד של כולנו (2008) • אור קטן בלב (2009) |  |
| אלבומים עם בלאקפילד | Blackfield‏ (2004) • Blackfield II‏ (2007) • Welcome to My DNA‏ (2011) • Blackfield IV‏ (2013) • Blackfield V ‏(2017) • For the Music ‏ (2020) |  |
| מופעים | נשף רוק |  |
עליונות שחורה

עליונות שחורה (באנגלית: Black Supremacy) היא כינוי לתורה גזענית המאמינה בעליונות הגזע השחור על פני שאר הגזעים. ארגון המרכז המשפטי לדרום העני השתמש במושג הזה כדי לאפיין קבוצות בארצות הברית שמאמינות בתורה גזענית זו.
בין הקבוצות שסווגו כתומכות בעליונות שחורה על ידי הארגון ועל ידי גורמים אחרים:
אומת האסלאם – תחת הנהגתו של לואיס פרחאן הארגון מסית ולהשמיץ את כל מי שאינו שחור, ובפרט יהודים (הארגון סווג כאנטישמי).
הכנסייה הישראלית של האלוהים שבישו המשיח (אנ') – פלג קיצוני שהתפלג מהעבריים השחורים, מאמין כי 12 שבטי ישראל הם אבותיהם של השחורים באפריקה והאינדיאנים באמריקה, ושהם נבחרו על ידי האל כדי לשעבד את ה"אֱדוֹמִים", דהיינו הלבנים. בנוסף הם מאמינים שיהודים לבנים הם מתחזים.
בית הספר הישראלי לידע פקרטי ואוניברסלי (אנ') - קבוצה שמרכזה בפילדלפיה שבארצות הברית והתפצלה בעצמה מקבוצת "הכנסייה הישראלית של האלוהים וישוע המשיח" שהוזכרה לעיל. נודעת בדעותיה הגזעניות כלפי לבנים, וכן באנטישמיות דתית, בהומופוביה, טרנספוביה ומיזוגיניה.
אומת יָהוֶה (אנ') – קבוצה נוספת שפרשה מהעבריים השחורים. מרכזה במיאמי שבפלורידה. המייסד שלה כינה את עצמו בשם "יָהוֶה בן יָהוֶה " (מבוטא ונכתב Yahwe, הגיה משוערת של השם המפורש בתקופת המקרא), והורשע במעשי אלימות ורצח. תומכי הקבוצה מאמינים כי יָהוֶה הוא המשיח. יָהוֶה נפטר ב-2007 מסרטן הערמונית.
האומה הנוואבית המאוחדת של המורים (אנ') – קבוצה גזענית שמאמינה בנחיתות האדם הלבן, ומערבבת גזענות שחורה יחד עם יסוד חזק של עבודת אלילים מצרית, אמונה בקיומם של חוצנים, ובתאוריות קשר על האילומינטי. על פי אמונתם, הלבנים הם יצירי כפיו של השטן, משוללי לב ונשמה, ושהצבע הלבן הוא תוצאה של צרעת ושל נחיתות גנטית. הקבוצה מתנהגת ככת, ומלבד מרכזי תפילה יש למאמיניה גם שפה משלהם עם מערכת כתב משלהם ופרשנות שונה למלים אנגליות נפוצות.
חלק מתומכי העליונות השחורה מאמינים בתאוריית המלנין (אנ'), תאוריה פסאודו-מדעית לפיה אצל האדם השחור התפתחו כוחות נפשיים, כוחות פיזיים וכוחות על-טבעיים גבוהים במיוחד בזכות רמות גבוהות של מלנין, פיגמנט העור העיקרי בבני האדם.
ראו גם

עליונות לבנה
גזענות
הערות שוליים

↑  https://www.adl.org/resources/backgrounders/extremist-sects-within-the-black-hebrew-israelite-movement
ערך זה הוא קצרמרבנושא מדעי החברה. אתם מוזמנים לתרום לוויקיפדיה ו.
חוסאם בשארה

| --- | --- |
אין תמונה חופשית
 לידה:  12 במרץ 1969 (בן 55) 
 מדינה:  ישראל 
 פעילות בולטת:  יו"ר רכבת ישראל  יו"ר חוצה ישראל
 השכלה:  האוניברסיטה העברית בירושלים 
 מקצוע:  רו"ח
 
חוסאם בשארה (נולד ב-12 במרץ 1969) הוא מנהל ישראלי והערבי ישראלי הראשון שמונה ליו"ר חברה ממשלתית גדולה. שימש כיו"ר דירקטוריון רכבת ישראל וחוצה ישראל.
ביוגרפיה

בשארה הוא תושב שכונת כבאביר שבחיפה, רו"ח במקצועו ושותף במשרד רו"ח. בשארה גדל במעלות תרשיחא ולמד חשבונאות וכלכלה באוניברסיטה העברית.
בשארה נשוי לדוריס, אדריכלית ולהם 3 ילדים. במשך 14 שנים היה מרצה ללימודי ביקורת בחוג לחשבונאות באוניברסיטת חיפה.
כיהן כחבר המועצה הציבורית המייעצת של מפעל הפיס.
בשנת 2013 מונה לחבר דירקטוריון ברכבת ישראל והיה יו"ר ועדות הכספים והביקורת. ביולי 2015 מונה ליו"ר הדירקטוריון, בשארה הוא הערבי הישראלי הראשון שמכהן בתפקיד יו"ר בחברה ממשלתית גדולה. ביולי 2016 פרש מתפקידו.
ב-2016 מונה ליו"ר חברת חוצה ישראל. בתפקיד זה כיהן עד לשנת 2021.
בפברואר 2021 מונה בשארה לחבר מליאת הרשות לניירות ערך.
הערות שוליים

↑  הנהלה ונושאי משרה-דירקטור רגיל-חוסאם בשארה-נתוני פתיחה, באתר MAYA
↑   דניאל שמיל, יו"ר חדש לרכבת ישראל: רואה החשבון חוסאם בשארה, באתר TheMarker‏, 20 במאי 2015
↑  חוסאם בשארה, באתר RSM Israel, ‏2021-04-08
↑   אבי בר-אלי, היו"ר הערבי הראשון בחברה ממשלתית גדולה: "שיפרנו את השירות ברכבת, בדרך להוזלת תעריפים", באתר TheMarker‏, 28 בנובמבר 2015
↑  דוח מיידי על נושא משרה בכירה שחדל לכהן בתפקידו, באתר מאיה
↑  ליאור גוטמן, רשות החברות: יו"ר הרכבת הפורש התערב במינוי המנכ"ל, באתר כלכליסט, 18 ביולי 2016
↑  ליאור גוטמן, יעקב גנות מועמד ליו"ר דירקטוריון הרכבת, וחוסאם בשארה לחוצה ישראל, באתר כלכליסט, 25 בדצמבר 2016
↑  אדם כהן, רשות ניירות ערך צירפה חברי מליאה חדשים: רו"ח חוסאם בשארה וד"ר ליאור פור-דוד, באתר Funder פאנדר פורטל קרנות נאמנות קופות גמל קרנות השתלמות קרנות פנסיה, ‏2021-02-08
| יושבי הראש ומנכ"לי רכבת ישראל  |
| --- | --- | --- |
| יושבי הראש | משה ליאון • יעקב אפרתי • דורון וייס • חוסאם בשארה • דן הראל • משה שמעוני |  |
| מנהלים כלליים | משה פייקוביץ' • אריה אפרתי •  בנימין גלבוע • מנחם סבידור • אברהם צוויק • יהודה רשף • צבי צפרירי • אליהו ברק • משה בר כוכבא (בריל) • יעקב שן צור • אהוד הדר • עמוס עוזני • יוסי שניר • יוסי מור • עופר לינצ'בסקי • יצחק (חקי) הראל • בעז צפריר • שחר איילון • מיכה מייקסנר • משה (שיקו) זנה |  |
קורנטן טוליסו

קורנטן טוליסו (בצרפתית: Corentin Tolisso; נולד ב-3 באוגוסט 1994) הוא כדורגלן צרפתי המשחק באולימפיק ליון בעמדת הקשר.
קריירת מועדונים > אולימפיק ליון

טוליסו התחיל את הקריירה שלו בקבוצות כדורגל קטנות ובגיל 13 הצטרף לאקדמיה של אולימפיק ליון. ב-10 באוגוסט 2013 טוליסו ערך את הופעת הבכורה שלו בקבוצה הבוגרת כאשר נכנס כמחליף בדקה ה-92 של המשחק בו ניצחה ליון 0–4 את ניס. ב-24 באוקטובר 2013 ערך את הופעת הבכורה שלו במסגרת אירופית בניצחון 0–1 נגד רייקה הקרואטית. שבוע לאחר מכן חתם על חוזה עד 2017 בקבוצה. ב-9 במרץ 2015 הבקיע את שער הבכורה שלו בקריירה בתוספת הזמן שהביא לליון ניצחון 1–2 נגד בורדו.
בעונת 2015/2016 הוסט לעמדת המגן הימני במקומו של מוחמד דאבו שעזב את המועדון, אך לאחר פציעתם של יואן גורקוף וגווידה פופאנה חזר לקישור האחורי, עמדתו הטבעית. בסיום העונה האריך את חוזהו בקבוצה עד שנת 2020. את העונה סיים עם חמישה שערים ושישה בישולים.
ביולי 2016 פורסם כי דחה הצעה של 37.5 מיליון אירו מנאפולי בטענה כי הוא מעוניין להישאר בליון. ב-14 בספטמבר 2016 הבקיע את שער הבכורה שלו בזירה האירופית בניצחון 0–3 נגד דינמו זאגרב במסגרת שלב הבתים של ליגת האלופות. ב-2 באוקטובר 2016 קיבל לראשונה את סרט הקפטן לאחר פציעתם של מקסים גונאלון ואלכסנדר לאקזט בדרבי נגד סנט אטיין שהיה גם הראשון שהתקיים בפארק אולימפיק ליון. בדרבי השני של העונה, שהתקיים ב-5 בפברואר 2017, הוא הורחק לראשונה בקריירה לאחר עבירה על פביאן למואן.
קריירת מועדונים > באיירן מינכן

ב-14 ביוני 2017 חתם בקבוצת באיירן מינכן מהבונדסליגה תמורת 41.5 מיליון אירו, ובכך שבר את שיא סכום הרכישה שבאיירן מינכן שילמה עבור כדורגלן. השיא הקודם היה שייך לחאבי מרטינס שנרכש מאתלטיק בילבאו בקיץ 2012 תמורת 40 מיליון אירו. ב-4 באוגוסט 2017 ערך את הופעת הבכורה שלו בבאיירן מינכן, במשחק הסופר קאפ הגרמני מול בורוסיה דורטמונד. המשחק הסתיים בתוצאה 2-2, הוכרע לטובת באיירן מינכן בבעיטות הכרעה וטוליסו רשם תואר ראשון בקבוצה. ב-5 בדצמבר 2017 רשם צמד בניצחון 1–3 על פריז סן ז'רמן במסגרת המחזור ה-6 בשלב הבתים של ליגת האלופות. את עונת 2017/2018 סיים עם זכייה באליפות הבונדסליגה, בעונה בה הבקיע שישה שערי ליגה, אך הפסיד עם קבוצתו בגמר הגביע הגרמני 3-1 לאיינטרכט פרנקפורט, והודח עם באיירן בחצי גמר ליגת האלופות על ידי ריאל מדריד. הוא פתח את עונת 2018/2019 היטב וזכה עם באיירן בתואר הסופר קאפ הגרמני לאחר ניצחון 0–5 על איינטרכט פרנקפורט, אך נפצע כבר במחזור השלישי של העונה בניצחון 1–3 מול באייר לברקוזן, ונעדר מעל חצי שנה. טוליסו חזר לסגל באיירן מינכן וישב על הספסל במשחק הניצחון 0–1 על ורדר ברמן באפריל 2019.
קריירת מועדונים > חזרה לליון

ב-1 ביולי 2022 חזר לליון וחתם לחמש שנים.
קריירה בינלאומית

טוליסו שיחק בצעירותו בנבחרות הנוער של צרפת וגם בנבחרת הצעירה. בשנת 2016 מאמן נבחרת טוגו, קלוד לה רוי, ניסה לשכנעו לייצג את נבחרת טוגו כיוון שאביו הוא ממוצא טווגלזי, אך טוליסו שלל את ההצעה כיוון ששאף לייצג את צרפת.
במרץ 2017 זומן לראשונה לסגל נבחרת צרפת לקראת המשחק נגד לוקסמבורג במסגרת מוקדמות מונדיאל 2018.
את הופעת הבכורה בנבחרת ערך ב-28 במרץ 2017 בהפסד 0–2 לספרד.
תארים

אליפות גרמניה (5): 2017/2018, 2018/2019, 2019/2020, 2020/2021, 2021/2022
הסופר קאפ הגרמני: 2017, 2018, 2020
הגביע הגרמני: 2018/2019, 2019/2020
ליגת האלופות: 2019/2020
הסופר קאפ האירופי: 2020, 2021
גביע העולם למועדונים: 2020
גביע העולם: 2018
נבחרת העונה של הליגה האירופית: 2016/2017
לגיון הכבוד: 2018
Aftermath

Aftermath הוא האלבום הרביעי בבריטניה והשישי בארצות הברית של להקת הרולינג סטונז. זהו האלבום הראשון של הלהקה בו מיק ג'אגר וקית' ריצ'רדס כתבו והלחינו את כל השירים.
בגרסה הבריטית 14 שירים ובאמריקאית 11. חוץ משלושת השירים החסרים, השיר "Paint It Black" הוחלף ב-Mother's Little Helper. שני השירים מופיעים באוסף Hot Rocks 64-71. חוץ משירים אלה נמצאים גם הלהיטים Under My Thumb, Lady Jane, Stupid Girl והשיר הארוך שנמשך 11 דקות: Going Home.
האלבום זכה במקום הראשון במצעד הבריטי ובמקום השני במצעד האמריקאי. "Paint It Black" זכה במקום הראשון בשני המצעדים.
רשימת שירים

כל השירים נכתבו בידי מיק ג'אגר וקית' ריצ'רדס.
רשימת שירים > הגרסה הבריטית

"Mother's Little Helper" – ‏2:45
"Stupid Girl" – ‏2:55
"Lady Jane" – ‏3:08
"Under My Thumb" – ‏3:41
"Doncha Bother Me" – ‏2:41
"Going Home" – ‏11:13
"Flight 505" – ‏3:27
"High and Dry" – ‏3:08
"Out of Time" – ‏5:37
"It's Not Easy" – ‏2:56
"I Am Waiting" – ‏3:11
"Take It or Leave It" – ‏2:47
"Think" – ‏3:09
"What to Do" – ‏2:32
רשימת שירים > הגרסה האמריקאית

"Paint It Black" – ‏3:45
"Stupid Girl" – ‏2:55
"Lady Jane" – ‏3:09
"Under My Thumb" – ‏3:41
"Doncha Bother Me" – ‏2:41
"Think" – ‏3:09
"Flight 505" – ‏3:27
"High And Dry" – ‏3:08
"It's Not Easy" – ‏2:56
"I Am Waiting" – ‏3:11
"Going Home" – ‏11:13
חברי הלהקה

מיק ג'אגר - שירה, כלי הקשה, מפוחית
קית' ריצ'רדס - גיטרה, שירה
בריאן ג'ונס - גיטרה, מרימבה, פעמונים, סיטאר, אורגן, פסנתר, דלצ'ימר
צ'ארלי ווטס - תופים, כלי הקשה, מרימבה, פעמונים
ביל וויימן - גיטרה בס, מרימבה, פעמונים, פסנתר, אורגן, צ'מבלו
המזרח הקרוב

הגדרה מסורתית של המזרח הקרוב ואיראן  המזרח התיכון הרחב, ועבר הקווקז
המזרח הקרוב הוא מונח הכולל בתוכו מספר ארצות מזרח-תיכוניות, ושגבולותיו מוגדרים בצורה שונה על ידי היסטוריונים וארכאולוגים מחד, ועל ידי אנשי מדע המדינה וכלכלנים מאידך.
במובנו ההיסטורי-ארכאולוגי, המונח מתייחס לאזור שכולל בתוכו את אנטוליה, ארץ ישראל, מצרים, עבר הירדן, לבנון אשר נקראו בפי הצרפתים בשם "לבנט", וכן מסופוטמיה ועבר הקווקז.
במובנו הגאו-פוליטי של המונח, ההתייחסות היא בדרך כלל לארצות חבל הבלקן ודרום-מערב אסיה.
ראו גם

המזרח התיכון
המשרק
הלבנט
צפון אפריקה
המגרב
קרן אפריקה
אנדראה רייסבורו

| --- | --- |

אנדראה רייסבורו בטקס פרס גלובוס הזהב, 2012
 לידה:  20 בנובמבר 1981 (בת 43) וולסנד, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2001 
 מקום לימודים:  האקדמיה המלכותית לאמנות הדרמה (2005)  Newcastle High School for Girls  Newcastle upon Tyne Church High School 
 פרסים והוקרה:  פרס עולם התיאטרון (2010)  New York Film Critics Online Awards 2014 (2014)  San Diego Film Critics Society Awards 2014 (2014)  פרס בחירת המבקרים לליהוק הטוב ביותר (2014)  פרס הקולנוע הבריטי העצמאי לשחקנית הטובה ביותר (2012)  פרס איבנינג סטנדרד לקולנוע (2012)  פרס גילדת שחקני המסך לצוות השחקנים הטוב ביותר בסרט קולנוע (2014) 
 פרופיל ב-IMDb
 
אנדראה לואיז רייסבורו (באנגלית: Andrea Louise Riseborough; נולדה ב-20 בנובמבר 1981) היא שחקנית קולנוע, טלוויזיה ותיאטרון אנגלייה. התפרסמה בזכות הופעותייה בסרטים "ווליס ואדוארד", "בירדמן", יצורים ליליים", "סטלין מת!", "קרב המינים" ו"מנדי".
ביוגרפיה

רייסבורו נולדה וגדלה בעיירה ווית'לי ביי שבמחוז טיין אנד ויר, צפון-מזרח אנגליה.
התאמנה בתיאטרון הציבורי שבעיר ניוקאסל וסיימה בהצטיינות את לימודי המשחק שלה באקדמיה המלכותית לאמנות הדרמה.
קריירת משחק

החלה את דרכה כשחקנית תיאטרון והתגלתה בבריטניה לראשונה בקומדיות "חופשייה ומאושרת" ו"קוסמים".
בשנת 2008 הייתה רייסבורו מועמדת לפרס באפט"א לטלוויזיה לשחקנית הטובה ביותר על הופעתה בתפקיד המדינאית הבריטית מרגרט תאצ'ר בתחילת דרכה בסרט "מרגרט תאצ'ר: ההליכה הארוכה לפינצ'לי". בנוסף קיבלה ביקורות טובות על הופעתה במיני סדרה "פילגש השטן" בה הופיעה לצידם של דומיניק וסט וג'ון סים.
ב-2010 הופיעה בסרט הפשע "ברייטון רוק" בתפקיד המלצרית הצעירה רוז המתחברת לחבר הכנופיה פינקי בראון (סם ריילי) והשתתפה בדרמות "איזה מין שוויון" ו"לעולם אל תתן לי ללכת".
לקראת סוף 2011 התפרסמה רייסבורו בסרטה השני של מדונה כבמאית "ווליס ואדוארד" בתפקיד ווליס סימפסון, אשתו האמריקאית של מלך אנגליה  אדוארד השמיני.
בשנת 2016 שיחקה בסרטו של טום פורד "יצורים ליליים", בכיכובם של איימי אדמס, ג'ייק ג'ילנהול, איילה פישר ואהרון טיילור-ג'ונסון.
בשנת 2017 שיחקה בסרט "קרב המינים" לצד אמה סטון, שרה סילברמן וסטיב קארל.
בשנת 2018 שיחקה בסרט "מנדי" לצד ניקולס קייג'.
בשנת 2020 שיחקה בסרט "Possessor" לצד שון בין.
בשנת 2022 רייסבורו כיכבה בסרט "לזלי היקרה" וקיבלה מועמדות לפרס אוסקר לשחקנית הטובה ביותר על תפקידה בסרט. בסוף ינואר 2023 האקדמיה האמריקאית לקולנוע אישרה כי בעקבות המועמדות המפתיעה של רייסבורו לפרס, הם "יבחנו את נוהלי הקמפיין" בשאלה האם הופרו כללי אתיקה. מאוחר יותר הצהירה האקדמיה כי לא תפסול את מועמדותה של רייסבורו לפרס. בנוסף שיחקה בסרט "מטלידה", של נטפליקס.
פילמוגרפיה ופרסים > קולנוע

| שנה | סרט | תפקיד | הערות |
| --- | --- | --- | --- |
| 2006 | ונוס | מאהבת תקופתית |  |
| 2007 | Magicians | דני |  |
| 2008 | חופשייה ומאושרת | דון |  |
| 2010 | איזה מין שוויון | ברנדה |  |
| 2010 | לעולם אל תתן לי ללכת | קריסי |  |
| 2010 | ברייטון רוק | רוז |  |
| 2011 | Resistance | שרה |  |
| 2011 | ווליס ואדוארד | ווליס סימפסון |  |
| 2012 | רקדן הצללים | קולט |  |
| 2012 | מנותקים | נינה דנהאם |  |
| 2013 | פאנץ' 119 | שרה הוקס |  |
| 2013 | אבדון | ויקטוריה אולסן |  |
| 2014 | בירדמן | לורה |  |
| 2014 | The Silent Storm | אייזלין |  |
| 2015 | Hidden | קלייר |  |
| 2016 | רועים וקצבים | קטלין |  |
| 2016 | יצורים ליליים | אליסיה הולט |  |
| 2016 | מיינדהורן | די.סי ביינס |  |
| 2017 | קרב המינים | מרילין ברנט |  |
| 2017 | סטלין מת! | סבטלנה אלילויבה |  |
| 2018 | מנדי | מנדי בלום |  |
| 2018 | ננסי | ננסי פרימן |  |
| 2018 | Burden | ג'ודי |  |
| 2019 | זרים בניו יורק | אליס |  |
| 2020 | הטינה | הבלשית מולדון |  |
| 2020 | Possessor | טסיה ווס |  |
| 2020 | Luxor | האנה |  |
| 2021 | Here Before | לאורה |  |
| 2021 | החיים המחשמלים של לואי וויין (אנ') | קרוליין ויין |  |
| 2022 | Please Baby Please | סוזי |  |
| 2022 | לזלי היקרה | לזלי |  |
| 2022 | אמסטרדם | ביאטריס ואנדנהובל |  |
| 2022 | מטילדה | מיס וורמווד |  |
| 2023 | מבעד לעדשה | אודרי ווית׳רס (אנ') |  |
| TBA | Geechee | וורן |  |
| TBA | What Remains |  |  |
פילמוגרפיה ופרסים > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | A Very Social Secretary | אמנדה | סרט טלוויזיה |
| 2005 | Whatever Love Means | אנה וואלאס | סרט טלוויזיה |
| 2005 | דוק מרטין | סמנת'ה | פרק: "The Family Way" |
| 2006 | The Secret Life of Mrs. Beeton | מיירה | סרט טלוויזיה |
| 2007 | Party Animals | קריסטי | תפקיד ראשי; 8 פרקים |
| 2008 | כמעט אנושיים | אנני | פרק: "Pilot" |
| 2008 | ההליכה הארוכה לפינצ'לי | מרגרט תאצ'ר | סרט טלוויזיה של BBC Four |
| 2008 | The Devil's Whore | אנג'ליקה פאנסשואו | מיני-סדרה |
| 2016 | קשר דם | אוונג'לין | 8 פרקים |
| 2016 | אוצר לאומי | די פינצ'לי | מיני-סדרה |
| 2016 | עדת התביעה | רומיין היילגר | מיני-סדרה |
| 2017 | מראה שחורה | מיה נולאן | פרק: "Crocodile" |
| 2018 | וייקו | ג'ודי שניידר | מיני-סדרה |
| 2020 | זירו זירו זירו | אמה לינווד | תפקיד ראשי; 8 פרקים |
| 2024 | Alice & Jack | אליס | תפקיד ראשי; 6 פרקים |
| 2024 | המשטר (אנ') | אגנס | מיני-סדרה |
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2009 | פרס באפט"א לטלוויזיה | השחקנית הטובה ביותר | ההליכה הארוכה לפינצ'לי | מועמדות |  |
| 2010 | פרס הקולנוע הבריטי העצמאי | השחקנית הטובה ביותר | Brighton Rock | מועמדות |  |
| 2012 | פרס הקולנוע הבריטי העצמאי | השחקנית הטובה ביותר | מחול צללים | זכייה |  |
| 2013 | פרס באפט"א לקולנוע | פרס הכוכב העולה |  | מועמדות |  |
| 2015 | פרס גילדת שחקני המסך | הביצוע הטוב ביותר של צוות שחקנים בסרט קולנוע | בירדמן | זכייה |  |
| 2017 | פרס הקולנוע הבריטי העצמאי | שחקנית המשנה הטובה ביותר | סטלין מת! | מועמדות |  |
| 2021 | פרס הקולנוע הבריטי העצמאי | השחקנית הטובה ביותר | Luxor | מועמדות |  |
| 2023 | פרס אינדפנדנט ספיריט | ההופעה הראשית הטובה ביותר | לזלי היקרה | מועמדות |  |
| 2023 | פרס אוסקר | השחקנית הטובה ביותר | לזלי היקרה | מועמדות |  |
| 2024 | פרס ג'ות'הם לטלוויזיה | ההופעה הטובה ביותר במיני-סדרה | המשטר | מועמדות |  |